OPDATERING 21.30 Efter den store nedbrud mandag aften har alle borgere i Farum og omegn igen strøm. - Alle kunder havde strøm igen 21.07, siger Tom Lehn-Christensen, presserådgiver i Ørsted, til TV 2 Lorry. Han kender endnu ikke de tekniske årsager til det store nedbrud.

OPDATERING 20.20 13.000 ud af de 17.000 Radius-kunder har nu fået strømmen tilbage. Dermed er 4000 fortsat uden strøm, oplyser presserådgiver hos Ørsted, Tom Lehn-Christensen, til TV 2 Lorry.

17.000 Radius-kunder i Farum og omegn måtte mandag aften undvære strømmen i køkkenet til madlavningen og i tv-stuen.

Det oplyste Tom Lehn-Christiansen, presserådgiver i Ørsted, der ejer Radius, mandag aften til TV 2 Lorry.

Læs også Beboere i hel bydel ramt af fem strømsvigt på fire uger

- Det er vores hovedstation deroppe, der er afbrydelse på lige nu. Det indtraf 17.23, og det er stort set hele Farum, der er uden strøm, sagde presserådgiveren omkring 17.45.

Artiklen fortsætter under billedet...

Strømafbrydelse i Farum. Foto: Paris Kejser

Han oplyste, at Ørsted har folk på vej til Farum.

- De stiller en diagnose i en fart, og så plejer vi at sige, at det tager cirka to timer, siger Tom Lehn-Christensen.

Radius skrev kort efter på deres hjemmeside, at det uvarslede nedbrud berørte følgende postnumre: 3520, 3460, 3500, 2840, 3660, 3450, 2830, 3540.

"Alt er mørkt"

Borgeren Paris Kejser oplyste tidligere på aftenen til TV 2 Lorry, at der var helt mørkt på Paltholmvej, hvor han bor.

- Strømmen gik, da vi stod nede i Kvickly. Alt er fuldstændig slukket, sagde Paris Kejser til TV 2 Lorry.

S-tog ramt

DSB oplyste desuden, at strømsvigtet også betød, at der var indsat togbusser på S-togslinjen mellem Hareskov Station og Farum Station indtil klokken 20.00.